გელიბოლუს ომის მუზეუმი

გელიბოლუს ომის მუზეუმი () — მუზეუმი გელიბოლუში, თურქეთში.

ადგიმდებარეობა
გელიბოლუ (გალიპოლი) არის ჩანაქკალეს პროვინციის ილჩე (ოლქი), ცენტრი თურქეთის თრაკიეში. ის მდებარეობს იმავე სახელწოდების მქონე ნახევარკუნძულის ჩრდილო-აღმოსავლეთით. მისი სახელი ცნობილია გალიპოლის ბრძოლის გამო, რომელიც 1915 წლის ბრძოლების სერია იყო პირველი მსოფლიო ომის დროს. მუზეუმი მდებარეობს კორე კაჰრამანლარის ქუჩაზე.

ისტორია
შენობა, რომელიც ადრე გამოიყენებოდა სარეკრუტო ოფისად და მოგვიანებით ადგილობრივი სპორტული კლუბის სახლად, რესტავრირდა და გაიხსნა როგორც მუზეუმი 2007 წლის 16 ივნისს. ეს არის კერძო მუზეუმი, რომელიც დააარსეს ონურ აქმანლარმა და მურათ სოილემეზმა.

ექსპონატები
მარცხენა მხარეს არის სამი ოთახი. მესანგრეთა გუნდის ოთახი არის მუზეუმის ისტორიის ოთახი. ხშირად არის მითითებები სხვა ომებზეც. მეორე ოთახი არის მოკავშირეების ოთახი. ამ ოთახში გამოფენილია იარაღი და სხვადასხვა ხელსაწყოები, რომლებიც მოკავშირეებმა დატოვეს ნახევარკუნძულიდან ევაკუაციის დროს. ისინი განზრახ დატეხილია მოკავშირეების მიერ. ესენი მოიცავს უნიფორმებს, კონსერვებს, ფლასკებს და ა. შ. მესამე, საზღვაო ოთახი არის დარდანელის ოპერაციის ოთახი, რომელიც წინ უძღოდა გალიპოლის კამპანიას 1915 წლის 18 მარტს. ექსპონატებს შორის გამოირჩევა ფრანგული ხომალდის ბუვეს (საბრძოლო ხომალდი, რომელიც ჩაიძირა ოპერაციების დროს) ვაზნა და ჩამოგდებული ფრანგული თვითმფრინავის იშვიათი საიდენტიფიკაციო ლეიბლი.

მარცხენა მხარეს დარბაზი ეთმობა ომის ზოგად ექსპონატებს. არის სპეციალური სექციები თურქ მეთაურ პოლკოვნიკ მუსტაფა ქემალზე (მოგვიანებით ათათურქი, თურქეთის რესპუბლიკის დამაარსებელი) და ბრიტანელ მეთაურ იან სტენდიშ მონტეიტ ჰამილტონზე. მარცხენა მხარეს ერთი ოთახი მოწყობილია როგორც თურქი ჯარისკაცების ტიპიური ყაზარმა კამპანიის დროს. ბოლო ოთახი მარცხენა მხარეს, რომელსაც მინის ოთახს უწოდებენ, იცავს მინის ნივთებს, როგორიცაა ღვინისა და დრესინგის ბოთლები, ჩაის ჭიქები და ა.შ., რომლებიც ნაპოვნია საბრძოლო ველზე.

სქოლიო

კატეგორია:თურქეთის მუზეუმები
კატეგორია:2007 წელს დაარსებული მუზეუმები